
Tájékoztatás intézményes elhelyezésről

· Intézményünk napi díja: 2026. január 16-tól 10.000 Ft/ nap, ezen felüli költségek, gyógyszerköltség egy része, pedikűr, fodrász és pelenka, beköltözés napján fizetendő az aktuális hónap részarányos díja, melyet helyszínen bankkártyával vagy azonnali átutalással tudnak megtenni, kérjük ellenőrizzék napi fizetési limitjüket.
· A Kitöltött kérelem nyomtatvány leadásakor van lehetőség az intézmény megtekintésére tekintve arra, hogy a kitöltött nyomtatványok alapján tudjuk behatárolni az elhelyezéshez megfelelő részleget. Személyes megtekintés lehetőségétől való elállás esetén kérjük ezt írásban fenti e-mail címre jelzésüket megtenni.
· A nyomtatványok- kérelem nyomtatvány, pszichiátriai szakvélemény, demencia igazolás- értelemszerű kitöltése – melyek honlapunkról letölthetőek (www.aranybarka.co.hu), Kérelem nyomtatvány elektronikusan történő megküldése esetén minden esetben az eredeti nyomtatványok leadása is szükséges legkésőbb a beköltözés napján.
· Pszichiátriai Otthonban történő elhelyezéshez szükséges „Pszichiátriai Szakvélemény” a 1993. évi III.tv. 71.§ (1) törvény alapján „A pszichiátriai betegek otthonába az a krónikus pszichiátriai beteg vehető fel, aki az ellátás igénybevételének időpontjában - jogszabályban meghatározott szakvélemény alapján - nem veszélyeztető állapotú, akut gyógyintézeti kezelést nem igényel, és egészségi állapota, valamint szociális helyzete miatt önmaga ellátására segítséggel sem képes.” A szakvélemény nem lehet 3 hónapnál régebbi, ill. tartalmaznia kell, hogy „Pszichiátriai Otthonban történő elhelyezése javasolt”
· Demens részlegen történő elhelyezéshez szükséges „Demencia Igazolás” a 1993. évi III.tv. 68.§ (4) Az idősek otthonán belül külön gondozási egységben vagy csoportban kell ellátni azt a személyt, akinél a külön jogszabályban meghatározott szerv a demencia körébe tartozó középsúlyos vagy súlyos kórképet állapít meg. A szakvéleménynek tartalmaznia kell, a demencia fokát az MMS – teszt alapján, súlyos fokú demencia esetén „Demens részlegen történő elhelyezése javasolt” MMS pontszám feltüntetése is szükséges
· Negatív széklet (Clostridium,Szalmonella) (beköltözés napján nem lehet régebbi három hetesnél) és tüdőszűrő eredmény (beköltözés napján nem lehet régebbi fél évesnél)
· Ellátott személyes okmányai (személyigazolvány, lakcímkártya, Taj- és adókártya) melynek hosszabbítása a beköltözés után a hozzátartozó feladata
· Közgyógy Igazolvány (Ha van) melynek hosszabbítása a beköltözés után az intézmény háziorvosa által kiállított igazolással a hozzátartozó feladata
· Szakorvosi javaslatok (bizonyos gyógyszerek, segédeszközök -pelenka, vérhigító, inzulin stb- receptre való felírása kizárólag szakorvos javaslatával történhet) beköltözés után az ellátott gyógyszereinek, illetve gyógyászati segédeszközeinek szakorvosi javaslatainak beszerzése meghosszabbítása a törvényes képviselő/tartást vállaló személy/ tartásra kötelezett személy feladata, melyben az intézmény az segítséget nyújt
· Legutolsó zárójelentések/ambuláns lapok, amennyiben friss (2 évnél nem régebbi) zárójelentéssel nem lerendelkezik egy háziorvosi igazolás teljes anamnézésről
· Legfrissebb gyógyszerelő lap, háziorvos vagy kezelőorvos által orvosi pecséttel aláírással dátummal ellátva

· Egy havi kiváltott gyógyszer a legutolsó – háziorvos/vagy kezelőorvos által felírtak alapján az intézmény a gyógyszerek biztosítása nélkül nem tudja az ellátott gyógyszerelését addig ellátni míg a törvényes képviselő/tartást vállaló személy/ tartásra kötelezett személy az első havi gyógyszer mennyiségét nem adja át részünkre. A gyógyszereket bontatlan csomagolásban lejárati időn belül fogadja be az intézmény
· Egy havi megfelelő méretű és típusú pelenka, 3 csomag (szükség esetén)
· Katéter használat esetén egy havi kiváltott katéterzsák
· 2 db takaró és párna, 2 db kizárólag fehér ágyneműhuzat (takaró min:140*205 – párna min:70*90) és 2 váltás fehér lepedő (min:150*220) (pl. www.napfenypaplan.hu), 2 db nagyméretű fürdő lepedő melyek nem képzik a bejövő leltár részét

· Fürdőköpeny, fürdőpapucs (részlegtől függően)
· Kényelmes és biztonságos szobai papucs (szőrmés kizárt) 
· Kényelmes és biztonságos, évszaknak megfelelő utcai lábbeli (részlegtől függően)
· Alsónemű (bugyi, alsónadrág, harisnya, zokni, stb.) (részlegtől függően)
· Hálóruha – legalább 5 váltás

· Pamut, évszaknak megfelelő felsőruházat, legalább 4 váltás (részlegtől függően)
· Fésű/kefe, fogkefe
· Kérjük szükség szerint, de legalább havonta biztosítani: tusfürdő, sampon, testápoló, egyéb speciális felfekvés elleni krém, borotva, borotvahab, nagy méretű popsitörlő (tena, seni), 60x90 cm betegalátét (tena, seni), fürdetőhab (teni, seni), papír zsebkendő, WC papír szükség szerint, dezodor. Önmaga ellátására nem képes ellátottak esetén a havi tisztasági csomagot a gondozó személyzetnek névvel ellátva kell leadni.
A ruházat és cipő jelölése szükséges KIVÉVE demens részleg( demens részleg sajátossága miatt a behozott ruhákat adományként tudjuk csak kezelni, mivel ellátottaink állapotuk miatt cserélgetik ruháikat egymás között, így ezen a részlegen nem szükséges a ruhák jelölése)–vasalt címkével (pl. www.nevcimke.hu), teljes névvel, jól látható helyen és méretben. A ruházatért azonban teljes felelősséget vállalni, -mint ahogy a megállapodásban, ill. házirendünkben is szerepel- nem tudunk, ezért kérjük az optimális minőség megválasztására.
Amennyiben az Ellátott szobájában nincs TV készülék, lehetőség van saját behozatalára. A szobákban kizárólag sík képernyős készülékeket tudunk felszerelni. Amennyiben bármilyen nagyobb használati tárgyat kíván behozni, azt előzetesen egyeztetni kell az otthon vezetőjével!
Kérjük, hogy a nagy táskákat és bőröndöket ne hagyják itt intézményünkben, azt tárolni nincs módunk.

